text: Els Mossos d'Esquadra detenen dues persones que acabaven de cometre un robatori a l'interior d'un vehicle
  Ha estat un veí qui ha alertat de la situació
  per Eva Ayza 18/08/2021 15:50h
  Els Mossos d'Esquadra han detingut aquesta matinada del dimecres, un home de 25 anys de nacionalitat moldava, i d'altra banda, una dona de 48 anys i de nacionalitat espanyola, tots dos veïns de la ciutat de Lleida, com a presumptes autors d'un robatori amb força a l'interior d'un vehicle.
  Els fets han passat sobre les 01.00 hores d'aquesta matinada quan un ciutadà ha alertat que al carrer Escultor Corselles de Lleida hi havia dues persones controlant els vehicles estacionats a la via pública i que aquests tenien una actitud sospitosa.
  Els Mossos d'Esquadra detenen dues persones que acabaven de cometre un robatori a l'interior d'un vehicle | Mossos d'Esquadra
  Els detinguts passaran a disposició judicial
  Immediatament després de rebre l'avís, una patrulla d'agents de la policia de la Generalitat s'ha adreçat al lloc i ha localitzat una dona en actitud vigilant que coincidia plenament amb la descripció d'una de les persones sospitoses i que, al detectar la presència policial, ha intentat amagar-se.
  Poc després, els agents han vist un home que també coincidia amb la descripció d'un dels sospitosos i, a pocs metres, un vehicle que tenia una finestra trencada, fet que ha motivat la detenció de les dues persones com a presumptes autores del robatori.
  Els detinguts, tots dos amb antecedents, passaran properament a disposició judicial davant del jutjat d'instrucció en funcions de guàrdia de Lleida.